“สหรัฐ” เปิดตัวเลข PMI ภาคผลิต-บริการ เม.ย. นิวไฮรอบ 11 เดือน
เอสแอนด์พี โกลบอล เผยถึงดัชนีผู้จัดการฝ่ายจัดซื้อ รวมภาคการผลิต-ภาคบริการของสหรัฐ ปรับตัวขึ้นสู่ระดับ 53.5 ในเดือนเม.ย. สูงสุดรอบ 11 เดือน ได้รับแรงหนุนจากการดีดตัวของการจ้างงานและคำสั่งซื้อใหม่
เอสแอนด์พี โกลบอล เผยถึงดัชนีผู้จัดการฝ่ายจัดซื้อ รวมภาคการผลิต-ภาคบริการของสหรัฐ ปรับตัวขึ้นสู่ระดับ 53.5 ในเดือนเม.ย. สูงสุดรอบ 11 เดือน ได้รับแรงหนุนจากการดีดตัวของการจ้างงานและคำสั่งซื้อใหม่
21 เม.ย. 2566

ผู้สื่อข่าวรายงานว่า เอสแอนด์พี โกลบอล เปิดเผยว่า ดัชนีผู้จัดการฝ่ายจัดซื้อ (PMI) รวมภาคการผลิตและภาคบริการเบื้องต้นของสหรัฐ ปรับตัวขึ้นสู่ระดับ 53.5 ในเดือนเม.ย. ซึ่งเป็นระดับสูงสุดในรอบ 11 เดือน จากระดับ 52.3 ในเดือนมี.ค.
สำหรับดัชนี PMI อยู่สูงกว่าระดับ 50 ซึ่งบ่งชี้ว่าภาคธุรกิจของสหรัฐมีการขยายตัว โดยได้ขยายตัวติดต่อกันเป็นเดือนที่ 3 โดยดัชนี PMI ได้รับแรงหนุนจากการดีดตัวของการจ้างงานและคำสั่งซื้อใหม่ ขณะที่ความเชื่อมั่นของภาคธุรกิจปรับตัวขึ้นเช่นกัน
ทั้งนี้ ดัชนี PMI ภาคการผลิตเบื้องต้น อยู่ที่ 50.4 ซึ่งเป็นระดับสูงสุดในรอบ 6 เดือน จากระดับ 49.2 ในเดือนมี.ค.
ส่วนดัชนี PMI ภาคบริการเบื้องต้น อยู่ที่ 53.7 ซึ่งเป็นระดับสูงสุดในรอบ 12 เดือน จากระดับ 52.6 ในเดือนมี.ค.